पाएं अपने शहर की ताज़ा ख़बरें और फ्री ई-पेपरडाउनलोड करें
पाली संसदीय क्षेत्र से सांसद पीपी चौधरी ने शनिवार को सीएचसी बिलाड़ा में व्यवस्थाओं का जायजा लिया और कोरोना संक्रमण से बचाव के लिए आवश्यक निर्देश भी दिए। इस दौरान उन्होंने बिलाड़ा सीएचसी के लिए 6 आईसीयू बेड की घोषणा की। साथ ही बिलाड़ा, पीपाड़, ओसियां, भोपालगढ़, बावड़ी के लिए ऑक्सीजन कंसंट्रेटर मशीनों की भी घोषणा की।
इन सबके लिए सांसद कोष से 49 लाख रुपए देने की घोषणा की। सांसद चौधरी ने बताया की कोरोना संक्रमण लगातार बढ़ रहा हैं। ऐसे में हमें सरकार व प्रशासन द्वारा जारी गाइडलाइन की सख्ती से पालना करनी है।
उन्होंने बताया की सांसद कोष से बिलाड़ा सीएचसी के लिए 6 आईसीयू बेड तथा बिलाड़ा, पीपाड़, ओसिया, भोपालगढ़, बावड़ी के लिए ऑक्सीजन कंसंट्रेटर मशीनोंं की व्यवस्था की जाएगी। इसके लिए 49 लाख रुपए की घोषणा की। इससे पूर्व उन्होंने कलेक्टर और सीएमएचओ से भी बात कर आवश्यक संसाधनों के बारे में जानकारी ली और उसके बाद उन्होंने घोषणा की।
इस दौरान नगरपालिका अध्यक्ष रूपसिंह परिहार, उपाध्यक्ष लक्ष्मणराम पटेल, पूर्व अध्यक्ष मनोहरसिंह हांबड़, पूर्व अध्यक्ष मदनसिंह राठौड़, बीसीएमओ डॉ. जितेंद्रसिंह चारण, पार्षद पन्नाराम जांजावत, फुआराम राठौड़, शैतानसिंह राठौड़, महामंत्री माधवसिंह राठौड़, तरूण मुलेवा, कैलाश चौहान, चिमनसिंह सीरवी, श्रीगंगा मैया तीर्थ धाम विकास समिति के अध्यक्ष मिश्रीलाल हांबड़ सहित कई कार्यकर्ता मौजूद रहे।
पाली सांसद ने पीपाड़ शहर में जिला अस्पताल का दौरा किया
पीपाड़ शहर| वैश्विक महामारी कोरोना के चलते पाली सांसद पीपी चौधरी ने राजकीय जिला अस्पताल का औचक निरीक्षण किया। इस दौरान इंसीडेंट कमांडर शैतानसिंह राजपुरोहित, बिलाड़ा ब्लॉक सीएमएचओ जितेंद्र चारण ने राजकीय अस्पताल मे व्यवस्था एवं मरीजों के बारे में विस्तृत जानकारी दी।
इस दौरान सांसद पीपी चौधरी ने भी अपने सांसद कोष से ऑक्सीजन कंसंट्रेटर की सुविधा उपलब्ध करवाने का भरोसा दिया। जिससे मरीजों की ऑक्सीजन को लेकर परेशानियां कम जा सकेगी है। इस दौरान एसडीएम पीपाड़ से राजकीय चिकित्सालय में एक्सरे जांच अन्य सभी प्रकार की जांच के बारे में भी विस्तार से चर्चा की गई। इस मौके भाजपा कार्यकर्ता मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva mai_Deva bho_Deva hin_Deva hin_Deva zho_Hant eng_Latn